L 185/118
LV
Eiropas Savienības Oficiālais Vēstnesis
12.7.2022.
(7)
Pēc šiem augsti patogēniskās putnu gripas uzliesmojumiem Kanādas un Amerikas Savienoto Valstu veterinārās iestādes ap skartajiem objektiem izveidoja 10 km kontroles zonu un īstenoja pilnīgas izkaušanas politiku, lai kontrolētu augsti patogēniskās putnu gripas klātbūtni un ierobežotu minētās slimības izplatīšanos.
(8)
Kanāda un Amerikas Savienotās Valstis iesniedza Komisijai informāciju par epidemioloģisko situāciju šo valstu teritorijā un par pasākumiem, ko tās veikušas, lai novērstu augsti patogēniskās putnu gripas tālāku izplatīšanos.
Komisija izvērtēja šo informāciju.
Pamatojoties uz minēto izvērtējumu un lai aizsargātu dzīvnieku veselības statusu Savienībā, vairs nevajadzētu atļaut Savienībā ievest mājputnu, mājputnu reproduktīvo produktu un svaigas mājputnu un medījamo putnu gaļas sūtījumus no apgabaliem, uz kuriem attiecas ierobežojumi, ko neseno augsti patogēniskās putnu gripas uzliesmojumu dēļ noteikušas Kanādas un Amerikas Savienoto Valstu veterinārās iestādes.
(9)
Turklāt Kanāda iesniedza atjauninātu informāciju par tās teritorijā valdošo epidemioloģisko situāciju saistībā ar vienu augsti patogēniskās putnu gripas uzliesmojumu, kas 2022. gada 1. februārī tika apstiprināts kādā mājputnu objektā Jaunskotijas provincē.
Kanāda arī iesniedza informāciju par pasākumiem, ko tā veikusi, lai nepieļautu minētās slimības tālāku izplatīšanos.
Konkrētāk, pēc šī augsti patogēniskās putnu gripas uzliesmojuma Kanāda ir īstenojusi pilnīgas izkaušanas politiku ar mērķi kontrolēt un ierobežot minētās slimības izplatīšanos.
Kanāda pēc pilnīgas izkaušanas politikas īstenošanas savā teritorijā esošajos inficētajos mājputnu objektos ir pabeigusi nepieciešamos tīrīšanas un dezinfekcijas pasākumus.
(10)
Turklāt Apvienotā Karaliste iesniedza atjauninātu informāciju par tās teritorijā valdošo epidemioloģisko situāciju saistībā ar sešiem augsti patogēniskās putnu gripas uzliesmojumiem mājputnu objektos, proti, viens uzliesmojums tika apstiprināts 2022. gada 20. janvārī netālu no Ross-on-Wye, Hereford and South Herefordshire, Herefordshire, Anglijā, viens uzliesmojums tika apstiprināts 2022. gada 28. janvārī netālu no Ashleworth, Tewkesbury, Gloucestershire, Anglijā, viens uzliesmojums tika apstiprināts 2022. gada 9. februārī netālu no Holy Island, Berwick Upon Tweed, Northumberland, Anglijā, viens uzliesmojums tika apstiprināts 2022. gada 25. februārī netālu no Ledbury, North Herefordshire, Herefordshire, Anglijā, viens uzliesmojums tika apstiprināts 2022. gada 18. martā netālu no Beith, North Ayrshire, Skotijā, un viens – 2022. gada 19. martā netālu no Strichen, Aberdeenshire, Skotijā.
(11)
Kanāda un Apvienotā Karaliste iesniedza informāciju par pasākumiem, ko tās veikušas, lai nepieļautu minētās slimības tālāku izplatīšanos.
Konkrētāk, pēc šo augsti patogēniskās putnu gripas uzliesmojumu konstatēšanas Kanāda un Apvienotā Karaliste ir īstenojušas pilnīgas izkaušanas politiku, lai kontrolētu un ierobežotu minētās slimības izplatīšanos, un pēc minētās izkaušanas politikas īstenošanas to teritorijā esošajos inficētajos mājputnu objektos tās arī pabeigušas nepieciešamos tīrīšanas un dezinfekcijas pasākumus.
(12)
Komisija izvērtēja Kanādas un Apvienotās Karalistes iesniegto informāciju un secināja, ka augsti patogēniskās putnu gripas uzliesmojumi mājputnu objektos ir novērsti un ka vairs nepastāv risks, kas saistīts ar mājputnu izcelsmes preču ievešanu Savienībā no Kanādas un Apvienotās Karalistes zonām, no kurām šo uzliesmojumu dēļ mājputnu izcelsmes preču ievešana Savienībā bija apturēta.
(13)
Tāpēc, lai ņemtu vērā pašreizējo augsti patogēniskās putnu gripas epidemioloģisko situāciju Kanādā, Apvienotajā Karalistē un Amerikas Savienotajās Valstīs, būtu jāgroza Īstenošanas regulas (ES) 2021/404 V un XIV pielikums.
(14)
Ņemot vērā pašreizējo augsti patogēniskās putnu gripas epidemioloģisko situāciju Kanādā un Amerikas Savienotajās Valstīs un nopietno risku, ka šī slimība varētu izplatīties Savienībā, grozījumiem, kas ar šo regulu izdarāmi Īstenošanas regulā (ES) 2021/404, būtu jāstājas spēkā steidzami.